cometadata/datacite-titles-descriptions-related-identifiers huggingface dataset:
DOI: 10.17632/hn6ktbhvt8.1
title: Data for: ON THE DEVELOPMENT OF SHELL BUCKLING KNOCKDOWN FACTORS FOR IMPERFECTION SENSITIVE CONICAL SHELLS UNDER PURE BENDING

description: The repository includes Python scripts for Buckling analysis using ABAQUS and a result evaluation using Microsoft Excel. A detailed description manual for the scripts is given in the APPENDIX of the article: ON THE DEVELOPMENT OF SHELL BUCKLING KNOCKDOWN FACTORS FOR IMPERFECTION SENSITIVE CONICAL SHELLS UNDER PURE BENDING Also, there are Excel and Power-Point sheets which contain all results which were used and generated for this article.
DOI: 10.15468/4k5dda
title: Two new species of Gyrodactylus von Nordmann, 1832 (Monogenoidea: Gyrodactylidae) parasitizing introduced poeciliids in Patagonia

description: This dataset contains the digitized treatments in Plazi based on the original journal article Vega, Rocio, Razzolini, Emanuel, Arbetman, Marina, Viozzi, Gustavo (2019): Two new species of Gyrodactylus von Nordmann, 1832 (Monogenoidea: Gyrodactylidae) parasitizing introduced poeciliids in Patagonia. Zootaxa 4664 (3): 423-433, DOI: https://doi.org/10.11646/zootaxa.4664.3.9
DOI: 10.17632/85dbkmx57c.1
title: Data for: Ordovician carbonate mud mounds of the Baltoscandian Basin in time and space – a geophysical approach

description: Seismic surveys used in figures are available and attached however, if needed, please request for more profiles over Gotland. Well data includes density, gamma ray, sonic logs, impedance, synthetics, time-depth functions and root mean square log times. Geological well-top markers in depth and time are also attached.
DOI: 10.14457/cu.the.2012.479
title: อิทธิพลของสายพันธุ์คลอสตริเดียมและแหล่งไนโตรเจนต่อการหมักบิวทานอล

description: น้ำอ้อยถูกใช้ในการผลิต ABE (อะซิโตน-บิวทานอล-เอทานอล) โดยใช้เชื้อ Clostridium acetobutylicum ATCC 824, Clostridium acetobutylicum ATCC 4259 และ Clostridium saccharobutylicum ATCC BAA 117 ในการศึกษาการเปรียบเทียบกระบวนการหมักที่ใช้ความเข้มข้นของน้ำตาลรีดิวซ์เริ่มต้นที่ 60 และ 80 กรัมต่อลิตร เชื้อ C. saccharobutylicum ATCC BAA 117 ให้ความเข้มข้นตัวทำละลายสูงสุดเมื่อเปรียบเทียบกับอีกสองสายพันธุ์ เชื้อ C. saccharobutylicum ATCC BAA 117 และ C. acetobutylicum ATCC 4259 ให้ตัวทำละลายรวม เป็น 17.46 และ 14.09 กรัมต่อลิตร ตามลำดับ ที่สภาวะเหมาะสมที่มีความเข้มข้นน้ำตาล 60 กรัมต่อลิตร ในขณะที่ C. acetobutylicum ATCC 824 ให้ปริมาณตัวทำละลาย (7.09 กรัมต่อลิตร) ที่สภาวะเหมาะสมที่มีความเข้มข้นน้ำตาล 80 กรัมต่อลิตร การศึกษาอิทธิพลของไนโตรเจนอินทรีย์ (ยีสต์สกัด, แอลไลซีน และกากผงชูรส) และไนโตรเจนอนิ-นทรีย์ (แอมโมเนียมอะซิเตต) ร่วมกันต่อการเจริญเติบโตของเซลล์ และการผลิตตัวทำละลายโดยเชื้อ C. saccharobutylicum ATCC BAA 117 ในกระบวนการหมักแบบกะที่อุณหภูมิ 35 °C และค่าความเป็นกรด่าง 5.0 สำหรับอิทธิพลของแหล่งไนโตรเจนชนิดเดียว พบว่า กระบวนการหมักที่ใช้ยีสต์สกัดเป็นแหล่งไนโตรเจน ให้การผลิตตัวทำละลาย 16.06 กรัมต่อลิตร โดยสูงกว่ากระบวนการหมักที่ใช้แอลไลซีน (11.25 กรัมต่อลิตร) และกากผงชูรส (6.71 กรัมต่อลิตร) กากผงชูรสช่วยในการสร้างกรด และมวลเซลล์ ในขณะที่ยีสต์สกัด และแอลไลซีน ช่วยส่งเสริมการรสร้างตัวทำละลาย เมื่อใช้แหล่งไนโตรเจนร่วมกัน (ยีสต์สกัด/ แอมโมเนียมอะซิเตต หรือแอลไลซีน / แอมโมเนียมอะซิเตต) ในอาหารสูตรซับซ้อน พบว่า ปริมาณตัวทำละลายรวม การเจริญเติบโตของเซลล์ และอัตราการผลิตตัวทำละลายรวม สามารถเพิ่มขึ้นอย่างมีนัยสำคัญ การเติมแอมโมเนียมอะซิเตตร่วม ไม่มีผลต่อกระบวนการหมักที่ใช้กากผงชูรส การใช้น้ำอ้อยที่ความเข้มข้นน้ำตาล 60 กรัมต่อลิตร ร่วมกับ ยีสต์สกัด และแอมโมเนียมอะซิเตต ที่สภาวะเหมาะสมให้ปริมาณตัวทำละลายรวมสูงสุด 21.51 กรัมต่อลิตร (ประกอบด้วยบิวทานอล 15.83 กรัมต่อลิตร, อะซิโตน 5.08 กรัมต่อลิตร และเอทานอล 0.6 กรัมต่อลิตร) โดยมีร้อยละผลได้ตัวทำละลายรวม 35.99 และอัตราการผลิตตัวทำละลาย (Yp/s) 0.166 กรัมต่อลิตร-ชั่วโมง อัตราการเจริญเติบโตเฉลี่ยจำเพาะ ส่วนอัตราการผลิตกรดเฉลี่ยจำเพาะ และอัตราการผลิตตัวทำละลายเฉลี่ยจำเพาะ เป็น 0.041 ชั่วโมง⁻¹, 0.03 และ 0.293 กรัมต่อลิตร-ชั่วโมง ตามลำดับ
DOI: 10.17632/zsc6wrskxg.1
title: Data for: Insights into intragranular precipitation and toughening effect of W in (Ti, W)C solid solution with TiH2 as the inducer

description: Fig. 1 XRD patterns (A) in a 2θ range of 30 to 80o and enlarged patterns (B) in a 2θ range of 70 to 80o for a) (Ti,W)C powder, b) (Ti,W)C ceramic and c-g) (Ti,W)C-W composites sintered at different temperatures of 1300 oC, 1400 oC, 1500 oC, 1600 oC and 1700 oC, respectively. Fig. 2 SEM images of (Ti,W)C-W composites obtained at different temperatures a) 1300 oC, b) 1400 oC, c) 1500 oC, d) 1600 oC, e)1700 oC, and f) (Ti,W)C solid solution ceramic sintered at 1700 oC. Fig. 3 TEM morphology of (Ti,W)C-W composite fabricated at 1700 oC for 1 h: a) TEM morphology, b) HRTEM image of the interface between the matrix and the precipitation corresponding to zone 3, c) selected area electron diffraction pattern (SAED) of zone 1, d) selected area electron diffraction pattern (SAED) of zone 2 and e) EDS analyses of zone 1 and zone 2 Fig. 4 SEM morphologies of the cross-section showing the interface beween (Ti, W)C solid solution and Ti bulk after heating at 1500 oC for 60min: a) cross section; b–d) enlarged views of different regions of zone 2, zone 5 and the whole interface from zone 1 to zone 5, respectively. Fig. 5 Interfacial morphologies and line scan analyses of Ti, W and C across the interface from (Ti, W)C solid solution to Ti bulk after heat treatment at 1500 oC for 60 min. Fig. 6 Elemental distribution mapping of C, W and Ti across the interface between (Ti, W)C and Ti. Fig. 7 XRD pattern of interface between (Ti, W)C solid solution and Ti bulk. Fig. 8 The cross-section showing the interface between (Ti,W)C solid solution and Ti bulk after heat treatment at 1500 oC and 1800 oC Fig. 9 A simplified schematic of precipitation process in (Ti, W)C-W composite
DOI: 10.14457/cu.the.2012.480
title: การพัฒนาเฟรมเวิร์กของระบบการคำนวณแบบกระจายผ่านทางเว็บเบราว์เซอร์

description: งานวิจัยนี้ได้ทำการศึกษาและพัฒนาระบบการประมวลผลแบบกระจายบนเว็บเบราว์เซอร์ขึ้นมา ทำให้ไคลเอนต์ไม่จำเป็นต้องติดตั้งโปรแกรมเพิ่มเติม และสามารถเข้าร่วมการคำนวณได้โดยง่ายเพียงแค่เปิดเว็บเบราว์เซอร์ไปยังหน้าที่กำหนด นอกจากนี้ยังได้ประโยชน์ใน เรื่องความปลอดภัยจากระบบกระบะทราย และความไม่เข้ากันต่างๆอีกด้วย โดยงานวิจัยนี้ได้มีการนำแนวคิดไปสร้างเป็นเฟรมเวิร์กต้นแบบชื่อ WebGrid.js และทำการประเมินใน 2 รูปแบบคือ การทดสอบผลประสิทธิภาพเบื้องต้นเทียบกับ BOINC และการทดลองนำเฟรมเวิร์กไปทดลองใช้งานจริง โดยผลที่ได้พบว่าเฟรมเวิร์กสามารถนำไปใช้งานได้จริงและให้ผลประสิทธิภาพในระดับที่ยอมรับได้
DOI: 10.14457/cu.the.2012.481
title: การดำเนินคดีอาญาของอัยการทหารในศาลทหาร : ศึกษากรณีการสั่งคดี

description: วิทยานิพนธ์ฉบับนี้ศึกษาเรื่องอัยการทหารมีอำนาจพิจารณาสั่งคดีหรือไม่ และการใช้ดุลพินิจในการสั่งคดีของผู้บังคับบัญชาของอัยการทหารและอัยการทหารถูกควบคุมและตรวจสอบโดยองค์กรใดหรือไม่ จากการศึกษาพบว่าอัยการทหารมีหน้าที่หลัก คือ การเสนอความเห็นทางคดีต่อผู้บังคับบัญชาของอัยการทหาร การเป็นโจทก์ฟ้องคดี และการดำเนินกระบวนพิจารณาคดีในศาลทหาร อัยการทหารไม่มีอำนาจพิจารณาสั่งคดี มีอำนาจแค่เพียงเสนอความเห็นทางคดีขึ้นไปตามลำดับชั้นจนถึงหัวหน้าอัยการทหาร ผู้บัญชาการมณฑลทหาร และผู้บังคับการจังหวัดทหาร ผู้บังคับบัญชาของอัยการทหารเท่านั้นมีอำนาจใช้ดุลพินิจพิจารณาสั่งฟ้องหรือสั่งไม่ฟ้องผู้ต้องหาหรือทหารที่กระทำความผิด การพิจารณาสั่งคดีโดยเที่ยงธรรมต้องประกอบด้วยความเป็นอิสระในการสั่งคดีและกระบวนการควบคุมและตรวจสอบการใช้ดุลพินิจในการสั่งคดี แต่การใช้ดุลพินิจในการสั่งคดีของผู้บังคับบัญชาของอัยการทหารและอัยการทหารไม่ถูกควบคุมและตรวจสอบโดยองค์กรภายนอกและผู้เสียหายที่ไม่เป็นบุคคลที่อยู่ในอำนาจศาลทหารเลย มีแต่องค์กรภายในหรือผู้บังคับบัญชาทางทหารเท่านั้น ที่เข้ามาควบคุมและตรวจสอบการปฏิบัติหน้าที่ ซึ่งทำให้ประชาชนทั่วไปและผู้เสียหายในคดีไม่ไว้วางใจและไม่เชื่อถือในกระบวนการยุติธรรมทหาร และเข้าใจว่าอัยการทหารดำเนินคดีในลักษณะเอื้อประโยชน์และช่วยเหลือทหารที่กระทำความผิดด้วยกันเอง ผู้วิจัยจึงเห็นว่าในกรณีคดีความผิดตามกฎหมายอาญาทั่วไปและคดีความผิดตามกฎหมายอาญาทหารควรแก้ไขให้อัยการศาลทหารกรุงเทพ อัยการศาลมณฑลทหาร และอัยการศาลจังหวัดทหารเป็นผู้มีอำนาจสั่งคดี และให้ผู้เสียหายทั้งที่เป็นบุคคลที่อยู่ในอำนาจศาลทหารและไม่เป็นบุคคลที่อยู่ในอำนาจศาลทหารมีอำนาจเป็นโจทก์ยื่นฟ้องผู้ต้องหาเป็นคดีอาญาต่อศาลทหารและดำเนินคดีในศาลทหารด้วยตนเอง เพื่อให้อัยการทหารมีอำนาจพิจารณาสั่งคดี และอำนาจในการสั่งคดีไม่ผูกพันกับอำนาจบังคับบัญชาทางทหาร รวมทั้งเป็นการเปิดโอกาสให้องค์กรอื่นและบุคคลภายนอกมีอำนาจควบคุมและตรวจสอบ
DOI: 10.25919/5d6f3d678e925
title: Parkes observations for project P958 semester 2019APRS_82

description: Fast radio bursts (FRBs) continue to raise more questions than they answer. Until a few months ago, only one burst – the only one known to repeat - had been localized to a bright radio nebula (either a young supernova remnant or pulsar wind nebulae) in a distant dwarf galaxy. Over the last year searches with the Australian Square Kilometre Array Pathfinder (ASKAP) have detected 28 bursts, two of which have been localised to host galaxies at redshifts &gt; 0.3. These bursts and their hosts are very unlike the repeater, suggesting there may be a dichotomy in the population. Over the next six months we expect to detect another 12 FRBs, which will also have sub-arcsecond localisations. Here we propose to search this population for repeats. Our comprehensive sample and a dense monitoring campaign of well localised bursts, at a fluence limit more than 60 times lower than that of their detections, will either confirm the presence of additional repeating FRBs or the uniqueness of FRB 121102 amongst the population.
DOI: 10.14457/cu.the.2012.482
title: การตรวจจับการเล่นคำด้วยวิธีซ้ำตัวอักษรในข้อความสื่อสังคมออนไลน์และแปลงให้เป็นบรรทัดฐาน

description: การเล่นคำด้วยวิธีซ้ำตัวอักษรจากคำเดิมเป็นวิธีการเล่นคำที่พบมากในเว็บไซต์เครือข่ายทางสังคม ซึ่งการเล่นคำโดยส่วนใหญ่จะสร้างความกำกวมให้กับระบบประมวลผลทางภาษามนุษย์ เช่น ระบบสังเคราะห์เสียง งานวิจัยนี้แสดงสถิติการเกิดของการเล่นคำด้วยวิธีซ้ำตัวอักษรจากข้อความในเว็บไซต์เครือข่ายทางสังคมจำนวน 102,586 ชิ้นข้อความ โดยเสนอลักษณะเด่นที่ใช้ในการจำแนกประเภท และกรอบงานสำหรับการจำแนกประเภทเพื่อตรวจจับโทเค็นที่เป็นการเล่นคำด้วยวิธีซ้ำตัวอักษรจากข้อความภาษาไทยในเว็บไซต์เครือข่ายทางสังคม ซึ่งถูกแบ่งเป็นโทเค็นย่อยในระดับคำด้วยเครื่องมือการตัดคำภาษาไทยที่เรียนรู้จากแบบจำลองคอนดิชันแนลแรนดอมฟิลด์ จากนั้นนำเสนอระบบในการแปลงข้อความให้เป็นบรรทัดฐานโดยคำนึงถึงการแปลงเป็นคำอ่าน โดยเสนอวิธีการที่ใช้ในการจัดการโทเค็นที่แตกต่างกัน กรอบงานสำหรับการจำแนกประเภทวิธีการจัดการแปลงให้เป็นบรรทัดฐานที่เหมาะสมกับลักษณะการซ้ำตัวอักษรของโทเค็น ซึ่งจากการวัดผลด้วยชิ้นข้อความจำนวน 48,949 ชิ้นข้อความ แล้วพบว่าระบบตรวจจับการเล่นคำมีความแม่นยำถึง 98.45% ซึ่งมีประสิทธิภาพสูงขึ้นจากการใช้กฎและวิธีเส้นแบ่งฐาน และระบบแปลงให้เป็นบรรทัดฐานสามารถแปลงข้อความที่ตรวจจับได้ได้ถูกต้อง 99.19 % เมื่อตรวจสอบโดยผู้เชี่ยวชาญ
DOI: 10.14457/cu.the.2012.483
title: การศึกษาผลการเคลื่อนขาส่วนล่างต่อประสิทธิภาพของมนุษย์ในการทำงานบนคอมพิวเตอร์

description: งานวิจัยนี้เป็นการนำเสนอผลกระทบของการเคลื่อนขาส่วนล่างต่อประสิทธิภาพการทำงานคอมพิวเตอร์ โดยมีจุดประสงค์ในการเคลื่อนขาเพื่อแก้ไขปัญหาสุขภาพจากการใช้คอมพิวเตอร์เป็นเวลานาน งานคอมพิวเตอร์ที่ทดสอบจะแบ่งออกเป็น 3 ประเภท คือ งานใช้งานเมาส์ งานกราฟิก และงานพิมพ์ โดยที่งานกราฟิกจะแบ่งออกเป็นอีก 2 งานย่อยคือ งานกราฟิกเส้นตรงและวงกลม ในการทดสอบประสิทธิภาพการทำงานคอมพิวเตอร์ ใช้กฎของฟิตส์และกฎสเตียริงในการประเมินค่าประสิทธิภาพ โดยออกแบบและสร้างขึ้นเป็นโปรแกรมสำหรับทดสอบ โปรแกรมนั้นจะได้รับการทดสอบประสิทธิภาพในการวัดประสิทธิภาพการทำงานก่อน ซึ่งให้ผลที่สอดคล้องกับความเป็นจริง จากนั้นจึงใช้โปรแกรมนี้ในการทดสอบร่วมกับการเคลื่อนขาส่วนล่างที่ความเร็วต่าง ๆ กัน โดยทดสอบเบื้องต้นก่อน เพื่อศึกษาแนวโน้มและกำหนดขอบเขตความเร็ว รวมถึงแก้ไขปัญหาต่าง ๆ ในการทดสอบจริงได้ โดยใช้ผู้ทดสอบจำนวน 5 คน ทดสอบที่ความเร็วในการเคลื่อนขา 0 10 และ 30 รอบต่อนาที ผลการทดสอบพบว่า การเคลื่อนขามีผลกระทบต่อการทำงานคอมพิวเตอร์ โดยที่แต่ละประเภทงานจะมีผลกระทบที่ต่างกันออกไป แต่ส่วนใหญ่แล้วจะสามารถทำงานได้ประสิทธิภาพดีขึ้น อย่างไรก็ตาม ในการทดสอบเบื้องต้นนี้ พบว่าจำนวนตัวอย่างมีน้อยเกินกว่าที่จะแทนประชากรทั้งหมดได้ จึงต้องทำการทดสอบด้วยจำนวนตัวอย่างที่สูงมากขึ้นในการทดสอบจริงต่อไปโดยใช้หลักการของสถิติ ในการทดสอบจริง ใช้ตัวอย่างจำนวน 30 คน ทดสอบที่ความเร็ว 0 10 20 30 และ 40 รอบต่อนาที ได้ผลการทดสอบคือผู้ทดสอบส่วนใหญ่สามารถทำงานได้ดีขึ้น เมื่อมีการเคลื่อนขาส่วนล่างที่ความเร็วปานกลาง คือ 10 – 20 รอบต่อนาที แต่จะมีประสิทธิภาพที่ต่ำลงเมื่อความเร็วสูงกว่านั้น ยกเว้นงานพิมพ์ ที่มีประสิทธิภาพตกลงที่ทุก ๆ ความเร็ว ฉะนั้น จึงสามารถสรุปได้ว่า การเคลื่อนขาสามารถนำมาใช้ร่วมกับการทำงานคอมพิวเตอร์ได้ ยกเว้นงานพิมพ์
DOI: 10.14457/cu.the.2012.484
title: ปัจจัยที่มีอิทธิพลต่อสภาวะสุขภาพจิตของผู้สูงอายุไทย

description: การศึกษาครั้งนี้มีวัตถุประสงค์เพื่อศึกษาภาวะสุขภาพจิตและปัจจัยที่มีอิทธิพลต่อภาวะสุขภาพจิตของผู้สูงอายุไทย อาศัยข้อมูลทุติยภูมิจากโครงการ “สำรวจประชากรสูงอายุในประเทศไทย พ.ศ. 2554” ของสำนักงานสถิติแห่งชาติ กระทรวงเทคโนโลยีสารสนเทศและการสื่อสาร (จำนวนประชากรตัวอย่าง = 23,304) การศึกษานี้ใช้อาการหรือความรู้สึกด้านอารมณ์ ร่างกายและความคิด จำนวน 6 อาการ ได้แก่ คิดมาก/วิตกกังวลใจ รู้สึกหงุดหงิดรำคาญใจ รู้สึกหมดหวังในชีวิต รู้สึกว่าชีวิตไม่มีคุณค่า รู้สึกไม่มีความสุขและเศร้าหมอง และรู้สึกเหงาเป็นตัวแปรตามในการศึกษา และใช้วิธีการถดถอยพหุโลจีสติกในการวิเคราะห์ ผลการศึกษาพบว่า สัดส่วนของผู้สูงอายุที่รายงานปัญหาทางสุขภาพจิตมีความสัมพันธ์ในทางบวกกับอายุ และสัดส่วนผู้สูงอายุเพศหญิงที่รายงานปัญหาสุขภาพจิตมีสูงกว่าผู้สูงอายุเพศชายในทุกกลุ่มอายุ ในทั้งหมด 6 อาการ สำหรับภาวะสุขภาพจิต พบว่า มีเพียงร้อยละ 46.06 ของผู้สูงอายุ ที่มีภาวะสุขภาพจิตในระดับดี นอกจากนี้ยังพบว่า ตัวแปรเพศ อายุ ความสามารถในการทำกิจวัตรประจำวันพื้นฐาน การรับรู้เกี่ยวกับสุขภาพกาย ระดับการศึกษาสูงสุด สถานภาพสมรส เขตที่อยู่อาศัย สถานภาพในครัวเรือน การทำงาน การเข้าร่วมกิจกรรมของหมู่บ้าน/ชุมชน ระดับรายได้ และความเพียงพอของรายได้ มีอิทธิพลต่อภาวะสุขภาพจิตที่ดีของผู้สูงอายุไทย อย่างไรก็ตามหลังควบคุมตัวแปรอิสระตัวอื่นๆ พบว่า ตัวแปรเพศ ความสามารถในการทำกิจวัตรประจำวันพื้นฐาน การรับรู้เกี่ยวกับสุขภาพกาย ระดับการศึกษาสูงสุด สถานภาพสมรส เขตที่อยู่อาศัย สถานภาพในครัวเรือน การเข้าร่วมกิจกรรมของหมู่บ้าน/ชุมชน ระดับรายได้ และความเพียงพอของรายได้เท่านั้นที่มีอิทธิพลต่อภาวะสุขภาพจิตที่ดีของผู้สูงอายุไทย
DOI: 10.14457/cu.the.2012.485
title: การกำจัดกลีเซอรีนออกจากไบโอดีเซลที่เตรียมจากน้ำมันประกอบอาหารที่ใช้แล้วโดยใช้ถ่านกัมมันต์จากเมล็ดลำไยเป็นตัวดูดซับ

description: จุดประสงค์ของงานวิจัยนี้ คือ ศึกษาการกำจัดกลีเซอรีนออกจากไบโอดีเซลที่เตรียมจากน้ำมันประกอบอาหารที่ใช้แล้วโดยใช้ถ่านกัมมันต์จากเมล็ดลำไยเป็นตัวดูดซับ สังเคราะห์ไบโอดีเซลผ่านกระบวนการทรานส์เอสเทอริฟิเคชันโดยใช้เบสเป็นตัวเร่งปฏิกิริยา ถ่านกัมมันต์จากเมล็ดลำไยเตรียมจากการนำเมล็ดลำไยมากระตุ้นด้วยสารละลายซิงค์คลอไรด์ที่อัตราส่วนเมล็ดลำไยต่อซิงค์คลอไรด์เท่ากับ 1:2 จากนั้นนำมาเผาที่อุณหภูมิ 800 องศาเซลเซียส เป็นเวลา 3 ชั่วโมง ตัวแปรที่ศึกษา ได้แก่ ขนาดของตัวดูดซับ เวลาที่ใช้ในการดูดซับ และ ปริมาณของตัวดูดซับ ผลการศึกษาพบว่าสภาวะที่เหมาะสมในการกำจัดกลีเซอรีน คือ ขนาดตัวดูดซับ 100-120 เมช รอบการเขย่า 200 รอบต่อนาที เวลาในการดูดซับ 20 นาที และปริมาณตัวดูดซับร้อยละ 5 โดยน้ำหนัก ประสิทธิภาพการดูดซับของถ่านกัมมันต์จากเมล็ดลำไย คือ 84.60% ถ่านกัมมันต์จากเมล็ดลำไยมีค่าการดูดซับไอโอดีนสูงสุดเท่ากับ 524.22 มิลลิกรัมต่อกรัม และ ค่าการดูดซับเมทิลีนบลูสูงสุด 56.42 มิลลิกรัมต่อกรัม พื้นที่ผิวจำเพาะและขนาดรูพรุนเฉลี่ยของถ่านกัมมันต์จากเมล็ดลำไยมีค่า 296.72 ตารางเมตรต่อกรัม และ 2.75 นาโนเมตร ตามลำดับ ไอโซเทอมการดูดซับกลีเซอรีนของการศึกษานี้สอดคล้องกับไอโซเทอมการดูดซับแบบฟรุนดิช เปรียบเทียบประสิทธิภาพการดูดซับกลีเซอรีนระหว่างถ่านกัมมันต์จากเมล็ดลำไยและถ่านกัมมันต์ทางการค้าพบว่าถ่านกัมมันต์จากเมล็ดลำไยมีประสิทธิภาพการดูดซับดีกว่าถ่านกัมมันต์ทางการค้า กระบวนการดูดซับนี้ให้คุณภาพไบโอดีเซลใกล้เคียงการล้างด้วยน้ำ โดยเฉพาะค่าความหนืดและค่าความเป็นกรด อยู่ในช่วงมาตรฐานคุณภาพไบโอดีเซล
DOI: 10.14457/cu.the.2012.486
title: การวิจัยและพัฒนากระบวนการกำหนดกลยุทธ์ของครูเพื่อพัฒนาทักษะที่จำเป็นสำหรับการได้รับการจ้างงานของนักเรียนมัธยมศึกษาโดยใช้สวอท (SWOT)

description: การวิจัยครั้งนี้เป็นการวิจัยและพัฒนา มีวัตถุประสงค์ 2 ประการคือ 1) เพื่อศึกษาสภาพของนักเรียนและครูด้านทักษะที่จำเป็นสำหรับการได้รับการจ้างงานของนักเรียน 2) เพื่อพัฒนากระบวนการกำหนดกลยุทธ์ของครู เพื่อพัฒนาทักษะที่จำเป็นสำหรับการได้รับการจ้างงานของนักเรียนมัธยมศึกษาโดยใช้สวอท (SWOT) การดำเนินการมี 2 ระยะคือ ระยะที่ 1 เริ่มจากศึกษาสภาพของนักเรียนและครู กลุ่มตัวอย่างได้แก่ นักเรียน และครู ใน 4 โรงเรียนแยกตามบริบท รวบรวมข้อมูลโดยใช้แบบประเมินทักษะที่จำเป็นสำหรับการได้รับการจ้างงานของนักเรียน และแบบสอบถามวิธีการที่ครูใช้ในการพัฒนาทักษะที่จำเป็นสำหรับการได้รับการจ้างงานให้กับนักเรียน วิเคราะห์ข้อมูลโดยหาค่าร้อยละ ค่าเฉลี่ย และส่วนเบี่ยงเบนมาตรฐาน ระยะที่ 2 การพัฒนากระบวนการกำหนดกลยุทธ์ของครู เพื่อพัฒนาทักษะที่จำเป็นสำหรับการได้รับการจ้างงานของนักเรียนมัธยมศึกษาโดยใช้สวอท (SWOT) แบบแผนการทดลองแบบกลุ่มเดียวทดสอบก่อนหลัง กลุ่มตัวอย่างได้แก่ ครูประจำการที่สอนในระดับมัธยมศึกษา จังหวัดชลบุรี โดยครอบคลุมทั้งระดับมัธยมศึกษาตอนต้น และระดับมัธยมศึกษาตอนปลาย จำนวนครูที่เข้าร่วมกระบวนการ 32 คน จาก 4 โรงเรียน รวบรวมข้อมูลโดยใช้เครื่องมือดังนี้ 1) แบบสังเกตกระบวนการกำหนดกลยุทธ์เพื่อพัฒนาทักษะที่จำเป็นสำหรับการได้รับการจ้างงานโดยใช้สวอท (SWOT) 2) แบบรายงานผลการประชุมกลุ่ม 3) แบบประเมินกลยุทธ์ 4) แบบประเมินความรู้ ความสามารถในการกำหนดกลยุทธ์โดยใช้สวอท วิเคราะห์ข้อมูลโดยการหาค่าเฉลี่ย ส่วนเบี่ยงเบนมาตรฐาน และการทดสอบค่าที ผลการวิจัยสรุปได้ดังนี้ 1. สภาพทักษะที่จำเป็นสำหรับการได้รับการจ้างงานของนักเรียน พบว่า นักเรียนทั้ง 4 โรงเรียนมีคะแนนทักษะในด้านการเรียนรู้อย่างต่อเนื่องสูงเป็นอันดับแรก ในขณะที่ครูทั้ง 4 โรงเรียนคิดว่าได้พัฒนาทักษะที่จำเป็นสำหรับการได้รับการจ้างงานให้กับนักเรียนทั้ง 11 ด้าน ในระดับมาก 2. กระบวนการกำหนดกลยุทธ์ของครูเพื่อพัฒนาทักษะที่จำเป็นสำหรับการได้รับการจ้างงานของนักเรียนมัธยมศึกษาโดยใช้สวอท (SWOT) มีดังนี้ 2.1 ขั้นการกำหนดเป้าหมาย เป็นขั้นตอนที่ครูใช้กำหนดทักษะที่ต้องการพัฒนาให้กับนักเรียน 2.2 ขั้นการกำหนดปัจจัยภายใน เป็นขั้นตอนที่ครูร่วมกันระดมความคิดเป็นกลุ่ม ประกอบด้วย 2 ขั้นย่อย คือ 2.2.1 ขั้นการวิเคราะห์จุดแข็ง เป็นการพิจารณาจากปัจจัยภายใน 2.2.2 ขั้นการวิเคราะห์จุดอ่อน เป็นการพิจารณาจากปัจจัยภายใน 2.3 ขั้นการกำหนดปัจจัยภายนอก เป็นขั้นตอนที่ครูร่วมกันระดมความคิดเป็นกลุ่ม ประกอบด้วย 2 ขั้นย่อย คือ 2.3.1 ขั้นการวิเคราะห์โอกาส เป็นการพิจารณาจากปัจจัยภายนอก 2.3.2 ขั้นการวิเคราะห์อุปสรรค เป็นการพิจารณาจากปัจจัยภายนอก 2.4 ขั้นการสร้างกลยุทธ์ ใช้วิธีการจับคู่ปัจจัยเพื่อสร้างกลยุทธ์ 3. กลยุทธ์ที่ครูกำหนดได้นั้น ส่วนใหญ่มีทิศทางและมีจุดเน้นที่จะสร้างกิจกรรมให้กับนักเรียน รองลงมาเป็นการสร้างเครือข่าย การสร้างการมีส่วนร่วม และการพัฒนาครู ตามลำดับ และกลยุทธ์ที่ครูคิดขึ้นมีความเป็นไปได้ และมีความเหมาะสม
DOI: 10.14457/cu.the.2012.487
title: ผลของอุณหภูมิในการอบชุบทางความร้อนต่อโครงสร้างจุลภาคและสมบัติทางกลของโฟมอะลูมิเนียมโพรงอากาศแบบเปิดที่เคลือบด้วยนิกเกิล

description: ในงานวิจัยนี้ได้นำโฟมอะลูมิเนียมบริสุทธิ์ (&gt;99.8%) โพรงอากาศแบบเปิด ขนาด 8 ppi ความหนาแน่นสัมพัทธ์ 3.10% มาเคลือบผิวด้วยนิกเกิลโดยกรรมวิธีทางไฟฟ้า เป็นเวลา 15, 30 และ 60 นาที (ชั้นเคลือบนิกเกิลหนา 25, 52 และ 87 ไมครอน ตามลำดับ) หลังจากนั้นผ่านกระบวนการทางความร้อนในช่วงอุณหภูมิ 620 และ 650 องศาเซลเซียส เป็นเวลา 60 นาที ภายใต้บรรยากาศอาร์กอน เพื่อศึกษาชั้นสารประกอบที่เกิดขึ้นและศึกษาผลของสารประกอบนิกเกิลอะลูมิไนด์ที่เกิดขึ้นระหว่างเนื้อพื้นอะลูมิเนียมและชั้นเคลือบนิกเกิลต่อสมบัติทางกลของโฟมอะลูมิเนียม วิเคราะห์สมบัติทางกลของชั้นสารประกอบนิกเกิลอะลูมิไนด์ด้วย Nano-indentation และทดสอบสมบัติการรับแรงอัดของโฟมอะลูมิเนียมด้วยเครื่อง Universal testing machine หลังจากชิ้นงานผ่านกระบวนการทางความร้อน จากการวิเคราะห์โครงสร้างจุลภาคด้วย XRD และ EDS พบชั้นสารประกอบนิกเกิลอะลูมิไนด์ ได้แก่ Al3Ni และ Al3Ni2 เกิดขึ้นระหว่างเนื้อพื้นอะลูมิเนียมและชั้นเคลือบนิกเกิล เมื่อวิเคราะห์สมบัติการรับแรงอัดพบว่าชิ้นงานโฟมอะลูมิเนียมที่เคลือบผิวด้วยนิกเกิลมีสมบัติการรับแรงอัดที่ดีขึ้นประมาณ 2-4 เท่า แต่สำหรับชิ้นงานที่ผ่านกระบวนการทางความร้อน ณ อุณหภูมิต่างๆ หลังจากเคลือบผิวนั้น พบสารประกอบนิกเกิลอะลูมิไนด์เกิดขึ้น แม้ว่าสารประกอบนิกเกิลอะลูมิไนด์ที่เกิดขึ้นนั้นมีสมบัติทางกลที่ดี แต่มีความเปราะสูง และเนื่องจากการเกิดสารประกอบนิกเกิลอะลูมิไนด์นี้ทำให้เกิดรูพรุนภายในเนื้อวัสดุ จึงเป็นสาเหตุให้ชิ้นงานมีสมบัติการรับแรงอัดที่ลดต่ำลง
DOI: 10.14457/cu.the.2012.488
title: การควบคุมแรงดันในระบบส่งไฟฟ้าโดยพิจารณาความไม่แน่นอนของแหล่งพลังงานหมุนเวียน

description: ในปัจจุบันการผลิตไฟฟ้าจากพลังงานหมุนเวียนมีการติดตั้งเข้ากับระบบจำหน่ายไฟฟ้ามากขึ้น และอาจทำให้เกิดการรบกวนต่อระบบส่งไฟฟ้าได้ ซึ่งการรบกวนดังกล่าวโดยทั่วไปไม่สามารถทำให้ระดับแรงดันในระบบส่งไฟฟ้าเกิดการละเมิดของเขตแรงดันที่กำหนดได้ เนื่องจากระบบส่งไฟฟ้าเป็นระบบใหญ่ และยังมีเครื่องกำเนิดไฟฟ้าขนาดใหญ่ที่สามารถควบคุมระดับแรงดันได้ อย่างไรก็ตามการรบกวนที่สามารถเกิดขึ้นต่อระบบส่งไฟฟ้าได้ คือ การแกว่งของระดับแรงดันเนื่องจากผลของความไม่แน่นอนของพลังงานหมุนเวียน นั้นคือค่าของพลังงานหมุนเวียนสามารถเกิดการเปลี่ยนแปลงและทำให้ระดับแรงดันในระบบส่งไฟฟ้าเกิดการแกว่งหรือมีการเปลี่ยนแปลงไปซึ่งการแก้ปัญหาเพื่อลดผลกระทบจากการแกว่งของระดับแรงดันในระบบส่งไฟฟ้าดังกล่าวควรทำการแก้ไขได้ด้วยการควบคุมแรงดันในระบบจำหน่ายไฟฟ้าที่มีการเชื่อมต่อกับการผลิตไฟฟ้าจากพลังงานหมุนเวียนให้เหมาะสม เนื่องจากปัญหาต่อระดับแรงดันในระบบส่งไฟฟ้าดังกล่าวแท้จริงแล้วเกิดในระบบจำหน่ายไฟฟ้าโดยส่งผลกระทบไปยังระบบส่งไฟฟ้าด้วย วิทยานิพนธ์ฉบับนี้พิจารณาการผลิตไฟฟ้าจากพลังงานหมุนเวียนสองประเภท คือ แสงอาทิตย์ และลม เนื่องจากเป็นพลังงานที่สะอาดและไม่ก่อมลพิษให้กับสิ่งแวดล้อมส่วนการผลิตไฟฟ้าจากพลังงานหมุนเวียนจะพิจารณาให้เชื่อมต่อเข้ากับระบบจำหน่ายไฟฟ้าเท่านั้น เนื่องจากการผลิตไฟฟ้าจากพลังงานหมุนเวียนสามารถผลิตไฟฟ้าได้ในปริมาณน้อยทำให้ไม่นิยมติดตั้งในระบบส่งไฟฟ้าที่มีการส่งหรือจ่ายกำลังไฟฟ้าในปริมาณมาก นอกจากนั้นกระบวนการค้นหาแบบผสมระหว่างการค้นหาด้วยการเคลื่อนที่ของกลุ่มอนุภาคและการค้นหาแบบทาบูจะถูกประยุกต์ใช้เพื่อพิจารณาการควบคุมการแกว่งของระดับแรงดันในระบบจำหน่ายไฟฟ้า ซึ่งจะมีผลต่อการควบคุมการแกว่งของระดับแรงดันในระบบส่งไฟฟ้าด้วย
DOI: 10.7910/dvn/wbtrmw/arecia
title: Jeehp_16_25_raw data.tab

description: :unav
DOI: 10.14457/cu.the.2012.489
title: ผลของขี้เถ้าจากโรงไฟฟ้าต่อความสามารถการโฟมและสมบัติทางกลของโฟมอะลูมิเนียม

description: ปัญหาสำคัญของการผลิตโฟมอะลูมิเนียมโดยกรรมวิธีผงโลหะคือโฟมมีเสถียรภาพต่ำ ทำให้โฟมอะลูมิเนียมที่ได้มีการขยายตัวไม่มากเท่าที่ควรและมีโครงสร้างโพรงอากาศที่ไม่ดี งานวิจัยนี้มีจุดประสงค์เพื่อศึกษาผลของขนาดและปริมาณของขี้เถ้าจากโรงไฟฟ้าต่อการขยายตัว โครงสร้างมหภาค โครงสร้างจุลภาค และสมบัติทางกลของโฟมอะลูมิเนียม โดยมีการแบ่งขี้เถ้าออกเป็น 4 ขนาด โดยใช้ตะแกรงร่อนคัดขนาดเบอร์ 60, 120 และ 400 ตามลำดับ ปริมาณขี้เถ้าแปรผันอยู่ในช่วง 0-5 wt.% อุณหภูมิที่ใช้ผลิตโฟมคือ 800 °C ภายใต้บรรยากาศปกติ โดยใช้เวลาในการเผา 300, 315, 330, 345 และ 360 วินาที ตามลำดับ จากผลการทดลองพบว่า การเติมขี้เถ้าในปริมาณ 1-2 wt.% จะช่วยเพิ่มการขยายตัวและช่วยให้โครงสร้างของโฟมมีความสม่ำเสมอดียิ่งขึ้นเมื่อเปรียบเทียบกับโฟมอะลูมิเนียมบริสุทธิ์ โฟมอะลูมิเนียมผสมขี้เถ้าที่มีการขยายตัวสูงสุดคือ โฟมอะลูมิเนียมที่ผสมขี้เถ้าลอยชนิด Precipitator ขนาดเฉลี่ย 51 µm ในปริมาณ 1 wt.% เนื่องจากอนุภาคขี้เถ้าจะเพิ่มความหนืดและขัดขวางการไหลของน้ำโลหะอะลูมิเนียม อย่างไรก็ตามการเติมขี้เถ้าในปริมาณมากเกินไปจะทำให้การขยายตัวลดต่ำลงและโครงสร้างของโฟมมีความสม่ำเสมอน้อยลง โฟมอะลูมิเนียมผสมขี้เถ้าที่มีการขยายตัวต่ำสุดคือ โฟมอะลูมิเนียมที่ผสมขี้เถ้าลอยชนิด Cenosphere ขนาดเฉลี่ย 14 µm เนื่องจากความหนืดของน้ำโลหะอะลูมิเนียมที่มากเกินไป อนุภาคขี้เถ้ายังช่วยปรับปรุงสมบัติทางกลของโฟมด้วยเช่นกัน อนุภาคขี้เถ้าซึ่งฝังตัวอยู่ในผนังโพรงอากาศและบริเวณ Plateau borders จะช่วยให้โฟมมีโครงสร้างสม่ำเสมอและทำให้โฟมมีสมบัติทางกลดีขึ้น
DOI: 10.14457/cu.the.2012.490
title: การพัฒนาเครื่องมือการนำเข้าข้อมูลภาพถ่ายจากอากาศยานไร้นักบิน (UAV) บน Quantum GIS

description: อากาศยานไร้นักบิน หรือ UAV ได้ถูกประยุกต์ใช้อย่างกว้างขวางในหลากหลายภารกิจ เช่น การเฝ้าระวัง การบินตรวจสอบพื้นที่ และการทำแผนที่ เป็นต้น กรณีภาพถ่ายได้จากกล้องถ่ายภาพที่มี GPS จะสามารถประยุกต์ใช้ร่วมกับ GIS ผ่านข้อมูล EXIF จากข้อมูลค่าพิกัด และความสูงที่ได้จาก GPS สามารถนำมาคำนวณหาค่าพิกัดของภาพถ่ายเบื้องต้น และจัดสร้างฐานข้อมูล GIS ของภาพถ่ายจาก UAV งานวิจัยนี้ดำเนินการพัฒนาเครื่องมือสำหรับการนำเข้าชุดข้อมูลภาพถ่าย UAV โดยพัฒนาเครื่องมือเฉพาะในรูปแบบ Plugins ด้วยภาษาไพธอนบนซอฟต์แวร์ Quantum GIS เพื่อใช้อ่านชุดข้อมูลภาพถ่าย และดึงค่าข้อมูลที่ต้องการมาจัดสร้างเป็นฐานข้อมูล GIS อยู่ในรูปแบบของ Text File, Shape File, SQL File และประมวลผลหาค่าพิกัดแผนที่ให้กับชุดภาพถ่ายเบื้องต้น ผลลัพธ์ที่ได้คือ ข้อมูล GIS ที่แสดงตำแหน่งจุดเปิดถ่ายภาพ และชุดภาพถ่ายที่มีระบบพิกัดแผนที่เบื้องต้นเพื่อแสดงร่วมกับแผนที่อื่น ๆ ได้